EkBass/fiwiki-20250220-pages-articles huggingface dataset:
Ika Peyron

Fredrika Albertina "Ika" Peyron (o.s. Asp; 1. heinäkuuta 1845 Timrå – 15. maaliskuuta 1922 Tukholma) oli ruotsalainen säveltäjä. Hän sai lapsena opetusta Ivar Hallströmiltä pianon- ja Albert Lindströmiltä urkujensoitossa. Säveltämisen hän aloitti tavallista myöhemmin, mutta hän sai aikuisiällään siinä opetusta Emil Sjögreniltä. Hänen tuotantoonsa kuuluu salonkimusiikkia ja kuoroteoksia; elinaikanaan hän tuli tunnetuimmaksi lauluillaan ja pianokappaleillaan. Soitinmusiikin joukossa on pianokappaleiden lisäksi sävellyksiä jousikvartetille, urkukappaleita sekä teoksia pianon ja viulun sekä pianon ja sellon muodostamille duoille.Swedish Musical Heritage: Ika Peyron Vaikka Peyron keskittyi pääasiassa säveltämiseen kotia ja salonkeja varten, hänen töitään painettiin Tukholmassa, Christianiassa (Oslo) ja Kööpenhaminassa. Tämän seurauksena sävellykset levisivät ja tulivat esitetyiksi melko laajoilla alueilla. Teokset saivat näkyvyyttä myös sovitettuina puhallinorkesterille; ei ole tiedossa, olivatko sovitukset säveltäjän omia vai jonkun muun työn tulosta. Sovitukset kuitenkin pääsivät sotilaskokoonpanojen ohjelmistoon, mikä teki hänestä aikansa naissäveltäjien keskuudessa harvinaislaatuisen. Ika Peyron meni vuonna 1865 naimisiin Ludvig Peyronin (1832–1915) kanssa; miehestä tuli sittemmin valtiopäiväedustaja. Parille syntyi kolme lasta. == Lähteet == == Aiheesta muualla == * IMSLP: Ika Peyron: nuotteja Luokka:Ruotsalaiset säveltäjät Luokka:Vuonna 1845 syntyneet Luokka:Vuonna 1922 kuolleet
Ludvig Peyron

Carl Ludvig Peyron (1832 TukholmaRiksarkivet: Peyron, Ludvig – 1915Swedish Musical Heritage: Ika Peyron) oli ruotsalainen poliitikko, joka edusti Tukholman kaupunkia Ruotsin valtiopäivillä vuosina 1876–1880. Peyron oli ammatiltaan tukkukauppias ja konsuli. Hän toimi Tukholman tukkukauppiasseuran puheenjohtajana ja perusti vuonna 1870Fakta om fartyg: Stockholms Ångfartygs Rederi Ab. (S:t Eriksbolaget) höyrylaivayhtiö Ångfartygs Rederi AB:n, jossa työskenteli vuoteen 1895. Peyron toimi myös kenraalikonsulina Hampurissa.Projekt Runeberg: Svenskt porträttgalleri Peyron oli naimisissa säveltäjänä tunnetuksi tulleen Fredrika "Ika" o.s. Aspin kanssa vuodesta 1865 ja sai tämän kanssa kolme lasta. == Lähteet == Luokka:Ruotsalaiset poliitikot Luokka:Vuonna 1832 syntyneet Luokka:Vuonna 1915 kuolleet
Aino Mattila

Aino Maria Mattila (26. maaliskuuta 1902 Hattula – 17. kesäkuuta 1986 Ylöjärvi) oli suomalainen näyttelijä, teatterinjohtaja, teatteriohjaaja ja pedagogi. Hän kehitti improvisointia suomalaisessa näyttämökoulutuksessa. == Elämä ja ura == Aino Mattilan vanhemmat olivat maanviljelijä Johan Nestor Mattila (Knaapi) ja Amanda Mattila.Teatterin maailma 1965, s. 279 Hän opiskeli Helsingin Musiikkiopistossa 1920–1922 ja Suomen Näyttämöopistossa 1922–1924. Ammattiuransa Mattila aloitti Oulun Työväen Näyttämön näyttelijänä 1924–1926, minkä jälkeen hän näytteli Tampereen Teatterissa 1926–1933. Ensimmäisen teatterinjohtajan kiinnityksensä Mattila sai Kajaanin Näyttämölle 1935–1940; seuraavat johtajan kiinnitykset olivat SOK:n Näyttämölle 1944–1948, Elannon Näyttämölle 1948–1950, Jyväskylän Työväen Teatteriin 1952–1959 ja Lahden Teatteriin 1959–1962. Teatteriohjaajana Mattila työskenteli Työväen Näyttämöiden Liitossa 1950–1952 ja Tampereen Työväen Teatterissa 1952–1954.Suomen teatterit ja teatterintekijät 1983, s. 288 Opettajana Mattila työskenteli ensi kerran Perä-Pohjolan Nuorisoseuroissa 1933–1935. Vuosina 1940–1944 hän työskenteli Suomen Filmiteollisuuden eli Särkän koulun rehtorina. Vuosina 1944–1949 Mattila opetti Suomen Teatterikoulussa. Vuodesta 1962 aina vuoteen 1977 Mattila opetti näyttelijäntyötä Tampereen yliopiston kursseilla. Uransa alussa Mattila näytteli luonne- ja operettirooleja, kuten 1930 julkaistussa näyttelijämatrikkelissa todetaan. Hän näytteli muun muassa Katrin roolin laulunäytelmässä Tukkijoella ja Maijan roolin kansannäytelmässä Pohjalaisia. Sittemmin Mattila näytteli muun muassa Loviisan roolin Niskavuori-näytelmissä ja Claire Zachanassianin roolin näytelmässä Vanhan naisen vierailu. Mattila ohjasi muun muassa näytelmän Villisorsa Turun kaupunginteatteriin ja Niskavuoren naiset Hyvinkään Teatteriin.Suomen teatterit ja teatterintekijät 1974, s. 365 Mattila näytteli myös eräissä suomalaisissa kokoillan elokuvissa. Vuonna 1924 hän näytteli sivuosan mykkäelokuvassa Suursalon häät ja vuonna 1943 hänellä oli runoilijattaren osa Ossi Elstelän komediassa Nuoria ihmisiä. Lisäksi Mattila teki muutaman kreditoimattomaksi jääneen sivuosan. == Lähteet == * * * * * === Viitteet === == Aiheesta muualla == *Tampereen kaduilla : Aino Mattilan katu Luokka:Suomalaiset näyttelijät Luokka:Suomen oppilaitosten rehtorit Luokka:Suomalaiset teatterinjohtajat Luokka:Suomalaiset teatteriohjaajat Luokka:Vuonna 1902 syntyneet Luokka:Vuonna 1986 kuolleet
Narvan piiritys (1581)

Narvan piiritys oli 25-vuotinen sodan osana Pontus De la Gardien johtamien ruotsalaisten joukkojen toteuttama venäläisen Narvan kaupungin piiritys ja valtaus syyskuussa 1581. Itse taistelu ei ollut kovin verinen, mutta kaupungin vallaneet ruotsalaiset toteuttivat verilöylyn, jossa kuoli joidenkin arvioiden mukaan 7 000 kaupungin asukasta. ==Tausta== Narvan piiritys oli osana Liivinmaan sotaa käytyä Ruotsin ja Venäjän välistä 25-vuotista sotaa. Liivinmaan vanha ritarikuntavaltio luhistui ja Pohjois-Viro oli liitetty vuonna 1561 Ruotsiin. Venäläiset joukot olivat kuitenkin vallanneet suurimman osan alueesta vuonna 1575. Ruotsalaisten hallussa oli Virossa vain Tallinna, joka oli kestänyt seitsenviikkoisen piirityksen vuonna 1577. Vuonna 1579 Puola-Liettuan hallitsija Stefan Báthory aloitti hyökkäyksen Venäjälle, joka joutui samoihin aikoihin myös Krimin tataarien sotaretken kohteeksi. Ruotsi käytti Venäjän heikkoa tilannetta hyväkseen ja Ruotsin Viron-käskynhaltija Pontus De la Gardie johti ruotsalais-suomalaiset joukkonsa Viipurista jäätyneen Suomenlahden yli Viroon venäläisiä vastan. Rakvere vallattiin helmikuussa 1581 ja seuraava kohde oli Narva. ==Piiritys== Narvan muurien tulitus alkoi 4. syyskuuta 1581. Ruotsalaiset olivat tuoneet mukanaan 24 raskasta kaksois- ja puolikartaunitykkiä. Kaksi päivää kestäneen tulituksen jälkeen Narvan muureihin oli tehty aukko ja ruotsalaiset valmistautuivat valtaamaan kaupungin rynnäköllä. Kaupungin varuskunnalle annettiin antautumiskehotus, johon ei kuitenkaan suostuttu. Rynnäkkö kaupunkiin tehtiin 6. syyskuuta. Itse taistelu ei ollut kovin verinen, vaikkakin joitakin ruotsalaisia kaatui rynnäkössä kaupunkiin. Kaikkiaan ruotsalaisia kaatui vain noin sata. Kaupunki kukistui jo rynnäkön ensimmäisellä yrityksellä. ==Seuraukset== Narvan kukistuttua ruotsalaiset sotilaat aloittivat verilöylyn kaupungissa. Juhana III oli alun perin määrännyt, että valtauksen yhteydessä papit, munkit, nunnat, lapset ja vanhukset oli säästettävä ja "ylhäisiin tai alhaisiin" kohdistettu väkivalta oli kielletty kuolemanrangaistuksen uhalla. Hieman ennen valtausta Juhana III oli kuitenkin antanut uuden määräyksen, jonka mukaan valtauksessa sovellettaisiin "vanhoja sotatapoja". Joukot saivat ryöstellä kaupunkia vapaasti 24 tunnin ajan rajoituksena vain sotatarvikkeiden ja muonavarojen haltuunotto. Siviileitä, naisia, lapsia ja vanhuksia surmattiin surutta. Balthasar Russow arvioi noin 7 000:n narvalaisen saaneen surmansa. Juhana perusteli kaupungin hävitystä kirjeessään Henrik Klaunpoika Hornille Venäjälle aiheutettavana merkittävänä vahinkona ja Ruotsin maineen kasvuna. Ruotsalaiset eivät myöskään uskoneet voivansa pitää Narvaa hallussaan ja venäläisiltä haluttiin riistää tärkeä kauppapaikka se tuhoamalla. Valtaukseen osallistuneet ruotsalaisjoukot saivat teoistaan rahapalkkion ja Pontus De la Gardie ylennettiin valtioneuvokseksi. Narvan valtauksen jälkeen ruotsalaiset etenivät vielä Narvajoesta itään vallaten Iivananlinnan, sekä Jaaman ja Kaprion linnat Inkerinmaalla. ==Lähteet== Luokka:Narvan historia Luokka:Pitkä viha Luokka:Ruotsin taistelut Luokka:Venäjän taistelut Luokka:Viron sotahistoria Luokka:1581
Haavisto (Jämsä)

Haavisto on maalaiskylä Jämsässä. Se sijaitsee Kankarisveden ja Sovijärven välisellä kannaksella noin kolmetoista kilometriä Jämsän keskustasta eli Seppolasta pohjoiseen. Kylän halki kulkee seututie 604. Haavistossa asui 2010-luvun alussa kolmisen sataa ihmistä. Ennen vuoden 2009 kuntaliitosta Haavisto kuului Jämsänkosken kaupunkiin. Varhaisin asiakirjamaininta Haavistosta on Hämeen ensimmäisessä maakirjassa vuodelta 1539. Haaviston kantatilat ovat Haavisto ja Tervala, joista on maininta vuodelta 1650. Tiheä, kylämainen asutus alkoi muodostua kuitenkin vasta 1900-luvun taitteessa. Tilakeskukset rakennettiin Sovijärven ja Kankarisveden rannoille, ja päätilojen takamaille kohosi torppia. Sittemmin seututie 604:n varrelle on syntynyt uudempaa rakennuskantaa. Haavistossa on ollut kauppa, kirjasto ja kaksi koulua, mutta ne on lakkautettu. Haavistoon kuuluu myös Jämsän kaupungin omistama hiekkaranta Kankarisveden rannalla. == Lähteet == == Aiheesta muualla == *Foreca: Haavisto, Jämsä Luokka:Jämsän kylät
Sovijärvi (järvi)

Sovijärvi on 87 hehtaarin laajuinen järvi Haaviston kylässä Jämsässä. Se sijaitsee Jämsän keskustaajaman pohjoispuolella ja Kankarisveden itäpuolella. Sovijärven yhdistää Kankarisveteen Sovioja. Sovijärven keskellä sijaitsee Kortesaari, jota yhdistää mantereeseen kaksi siltaa. Saaren pohjoispuolella Sovijärvi kapenee pitkäksi ja kapeaksi lahdeksi, jonka nimi on Sovipohja. Sovijärven eteläisellä selällä sijaitsee kaksi saarta: Helenansaari ja Kalasaari. Sovijärven ja Kankarisveden välisellä kannaksella on ollut vakituista asutusta 1500-luvulta lähtien. Rannat ovat siten melko kulttuurivaikutteisia maalaistaloineen ja peltoviljelyksineen. ==Lähteet== Luokka:Jämsänkoski Luokka:Jämsän järvet Luokka:Jämsänjoen alue
Adrian Aeschbacher

Adrian Aeschbacher (1912–2002) oli sveitsiläinen pianisti.KASP Records: Recordings by Kasp Records Hän oli Artur Schnabelin oppilas ja muistutti soittotyyliltään tätä selvästi. Hän tuli tunnetuimmaksi Ludwig van Beethovenin, Franz Schubertin, Robert Schumannin ja Johannes Brahmsin teosten tulkitsijana.Forte Piano Pianissimo: Adrian Aeschbacher Aeschbacherin tutustutti musiikin perusteisiin hänen isänsä Carl, joka johti kuoroa ja sävelsi. Päästyään konservatorioon Zürichiin hän opiskeli Emil Freyn ja Volkmar Andreaen johdolla. Schnabelin oppiin hän lähti Berliiniin. Aeschbacher aloitti uransa esiintyjänä vuonna 1934. Romantiikan ajan keskeisten säveltäjien teosten lisäksi hän otti ohjelmistoonsa uudempaa musiikkia Othmar Schoeckilta, Arthur Honeggerilta, Heinrich Sutermeisterilta ja Walter Langilta. Aeschbacher toimi opettajana Hochschule des Saarlandes für Musikissa Saarbrückenissä vuosina 1965–1977. Wilhelm Furtwänglerin johtama Beethovenin ensimmäisen pianokonserton esitys, jossa Aeschbacher toimi solistina, levytettiin livenä Luzernin festivaalilla elokuussa 1947. Pianisti teki levytyksiä Deutsche Grammophonille, mutta hänen nimensä jäi CD-levyjen aikakaudella pitkälti pimentoon. == Lähteet == Luokka:Sveitsiläiset pianistit Luokka:Vuonna 1912 syntyneet Luokka:Vuonna 2002 kuolleet
Chengdu Hunters

Chengdu Hunters (; pinyin: Chéngdū Lièrén) on kiinalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Tyynenmeren divisioonassa. Seura perustettiin syyskuussa 2018 ja se on kotoisin Chengdusta. Se pelasi ensimmäisen OWL-kautensa vuonna 2019. Seuran omistaa kiinalainen striimausalusta Huya. ==Lähteet== Luokka:Overwatch League -joukkueet Luokka:Kiinalaiset urheiluseurat Luokka:Chengdu
Guangzhou Charge

Guangzhou Charge (; pinyin: Guǎngzhōu Chōngfēng) on kiinalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Tyynenmeren divisioonassa. Seura perustettiin elokuussa 2018 ja se on kotoisin Kantonista. Se pelasi ensimmäisen OWL-kautensa vuonna 2019. Seuran omistaa kiinalainen miljardööri Zhong Naixiong. ==Lähteet== ==Aiheesta muualla== * Virallinen sivusto Luokka:Overwatch League -joukkueet Luokka:Kiinalaiset urheiluseurat Luokka:Kanton
Hangzhou Spark

Hangzhou Spark (; pinyin: Hángzhōu Shǎndiàn) on kiinalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Tyynenmeren divisioonassa. Seura perustettiin syyskuussa 2018 ja se on kotoisin Hangzhousta. Se pelasi ensimmäisen OWL-kautensa vuonna 2019. Seuran omistaa kiinalainen videopalvelu Bilibili. ==Lähteet== ==Aiheesta muualla== * Virallinen sivusto Luokka:Overwatch League -joukkueet Luokka:Kiinalaiset urheiluseurat Luokka:Hangzhou
Los Angeles Gladiators

Los Angeles Gladiators on yhdysvaltalainen elektronisen urheilun Overwatch- ammattilaisjoukkue, joka kilpailee Overwatch Leaguen (OWL) Tyynenmeren divisioonassa. Seura perustettiin elokuussa 2017 ja se on toinen Los Angelesista, Kaliforniasta oleva OWL-joukkue. Se on yksi kahdestatoista OWL:n perustajajoukkueista ja pelasi ensimmäisen kautensa sarjan avajaiskaudella 2018. Seuran omistavat yhdysvaltalainen miljardööri Stan Kroenke ja hänen poikansa Josh. ==Lähteet== ==Aiheesta muualla== * Virallinen sivusto Luokka:Overwatch League -joukkueet Luokka:Yhdysvaltalaiset elektronisen urheilun seurat Luokka:Los Angelesin urheilu
Los Angeles Valiant

Los Angeles Valiant on yhdysvaltalainen elektronisen urheilun Overwatch- ammattilaisjoukkue, joka kilpailee Overwatch Leaguen (OWL) Tyynenmeren divisioonassa. Seura perustettiin heinäkuussa 2017 ja se on toinen Los Angelesista, Kaliforniasta oleva OWL-joukkue. Se on yksi kahdestatoista OWL:n perustajajoukkueista ja pelasi ensimmäisen kautensa sarjan avajaiskaudella 2018. Seuran omistaa e-urheiluorganisaatio Immortals ja sen toimitusjohtaja Noah Whinston. ==Lähteet== ==Aiheesta muualla== * Virallinen sivusto Luokka:Overwatch League -joukkueet Luokka:Yhdysvaltalaiset elektronisen urheilun seurat Luokka:Los Angelesin urheilu
San Francisco Shock

San Francisco Shock on yhdysvaltalainen elektronisen urheilun Overwatch- ammattilaisjoukkue, joka kilpailee Overwatch Leaguen (OWL) Tyynenmeren divisioonassa. Seura perustettiin heinäkuussa 2017 ja se on kotoisin San Franciscosta, Kaliforniasta. Se on yksi kahdestatoista OWL:n perustajajoukkueista ja pelasi ensimmäisen kautensa sarjan avajaiskaudella 2018. Seuran omistaa yhdysvaltalainen yrittäjä Andy Miller. San Francisco voitti OWL:n mestaruuden kaudella 2019 voitettuaan loppuottelussa Vancouver Titansin 4–0. Pokaali palasi San Fransiscoon jo seuraavana vuonna Shockin voittaessa kauden 2020 loppuottelussa Seoul Dynastyn 4-2. ==Lähteet== ==Aiheesta muualla== * Virallinen sivusto Luokka:Overwatch League -joukkueet Luokka:Yhdysvaltalaiset elektronisen urheilun seurat Luokka:San Franciscon urheilu Luokka:Vuonna 2017 perustetut urheiluseurat
Seoul Dynasty

Seoul Dynasty on eteläkorealainen elektronisen urheilun Overwatch- ammattilaisjoukkue, joka kilpailee Overwatch Leaguen (OWL) Tyynenmeren divisioonassa. Seura perustettiin heinäkuussa 2017 ja se on kotoisin Soulista. Se on yksi kahdestatoista OWL:n perustajajoukkueista ja pelasi ensimmäisen kautensa sarjan avajaiskaudella 2018. Seuran omistaa videopeliyhtiö Kabamin toimitusjohtaja Kevin Chou. ==Lähteet== ==Aiheesta muualla== * Virallinen sivusto Luokka:Overwatch League -joukkueet Luokka:Soulin urheilu
Shanghai Dragons

Shanghai Dragons (; pinyin: Shànghǎi Lóngzhīduì) on kiinalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Tyynenmeren divisioonassa. Seura perustettiin heinäkuussa 2017 ja se on kotoisin Shanghaista. Se on yksi kahdestatoista OWL:n perustajajoukkueista ja pelasi ensimmäisen kautensa sarjan avajaiskaudella 2018. Seuran omistaa kiinalainen teknologiayhtiö NetEase. Shanghai Dragons pitää hallussaan ammattilaisurheilujoukkueen pisintä tappioputken ennätystä 42 perättäisellä tappiolla. ==Lähteet== ==Aiheesta muualla== * Virallinen sivusto Luokka:Overwatch League -joukkueet Luokka:Kiinalaiset urheiluseurat Luokka:Shanghain urheilu
Vancouver Titans

Vancouver Titans on kanadalainen elektronisen urheilun Overwatch- ammattilaisjoukkue, joka kilpailee Overwatch Leaguen (OWL) Tyynenmeren divisioonassa. Seura perustettiin syyskuussa 2018 ja se on kotoisin Vancouverista. Se on toinen kahdesta OWL:n kanadalaisjoukkueesta Toronto Defiantin ohella. Vancouver Titans pelasi ensimmäisen OWL-kautensa vuonna 2019. Seuran omistaa jääkiekkoseura Vancouver Canucksin toimitusjohtaja Francesco Aquilini. ==Lähteet== ==Aiheesta muualla== * Virallinen sivusto Luokka:Overwatch League -joukkueet Luokka:Kanadalaiset urheiluseurat Luokka:Vancouverin urheilu
Gintarė Scheidt

Gintarė Volungevičiūtė-Scheidt (s. 12. marraskuuta 1982 Kaunas) on liettualainen kilpapurjehtija ja olympiamitalisti. Scheidt saavutti hopeaa Pekingin olympialaisissa 2008 Laser Radialissa. Hän osallistui myös Lontoon olympialisiin 2012, jolloin hän oli kuudes, sekä Rio de Janeiron olympialaisiin 2016, jolloin oli seitsemäs. Scheidt on voittanut maailmanmestaruuden vuonna 2012. Gintarė Volungevičiūtė avioitui vuonna 2008 brasilialaisen purjehtijan Robert Scheidtin kanssa, jolloin hän otti käyttöönsä miehen sukunimen. ==Lähteet== Luokka:Liettualaiset kilpapurjehtijat Luokka:Liettualaiset olympiamitalistit Luokka:Vuonna 1982 syntyneet Luokka:Elävät henkilöt
Birutė Šakickienė

Birutė Šakickienė (s. 26. marraskuuta 1968 Utena) on liettualainen soutaja ja olympiamitalisti. Šakickienė saavutti pronssia Sydneyn olympialaisissa 2000 Kristina Poplavskajan kanssa. Neljä vuotta aikaisemmin Atlantan olympialaisissa 1996 Šakickienė kilpaili yksikössä ollen 14. ==Lähteet== Luokka:Liettualaiset soutajat Luokka:Liettualaiset olympiamitalistit Luokka:Vuonna 1968 syntyneet Luokka:Elävät henkilöt
Jevgenijus Šuklinas

Jevgenijus Šuklinas (s. 23. marraskuuta 1985 Glazov, Udmurtia, Neuvostoliitto) on liettualainen ratameloja. Šuklinas sijoittui alun perin Lontoon olympialaisissa 2012 miesten yksikön toiseksi, mutta kesäkuussa 2019 Kansainvälinen olympiakomitea ilmoitti, että Šuklinas menettää olympiamitalin käytettyään kiellettyjä aineita. Šuklinas on saavuttanut neljästi pronssia MM- kilpailuissa. Hän on myös kolminkertainen Euroopan-mestari. Edellä mainitut mitalit ovat tulleet 200 metrin yksikkömelonnassa. ==Lähteet== Luokka:Liettualaiset melojat Luokka:Dopingrikkomuksesta tuomitut liettualaiset Luokka:Vuonna 1985 syntyneet Luokka:Elävät henkilöt
Oliver Kentish

Oliver Kentish (s. 1954 Lontoo) on brittiläissyntyinen säveltäjä, kuoronjohtaja ja sellisti. Hän opiskeli sellonsoittoa Royal Academy of Musicissa, jossa hänen opettajanaan oli Vivian Joseph. Hän meni vuonna 1977 Islantiin soittaakseen Islannin sinfoniaorkesterissa. Hän sai vuonna 1976 työpaikan Akureyrin musiikkikoulun opettajana ja on sittemmin opettanut Nýi tónlistarskólinnissa, Reykjavíkissa.Iceland Music Information Centre Kentish on saanut musiikistaan lukuisia palkintoja, ja hänellä on ollut kolmesti Skálholt Summer Musicin säveltäjäresidenssi. Hän on saanut stipendejä Islannin radion säveltäjien säätiöltä ja Islannin taide- ja tiedeministeriöltä. Kentishin musiikkia on esitetty säännöllisesti radiossa Islannissa ja myös laajalti muualla Euroopassa sekä Yhdysvalloissa. Useita levytyksiä hänen teoksistaan on julkaistu. Kentish sai vuonna 1989 Islannin kansalaisuuden.Cadenza Musicians Directory == Tuotanto == Kentish on säveltänyt muun muassa suuren määrän lauluja, kuoroteoksia ja kamarimusiikkia. Hän on säveltänyt myös kamarikonserttojen sarjaa, jossa soolosoittimina ovat olleet muiden muassa trumpetti, klarinetti, oboe, viulu, kitara ja harppu. Vuonna 1993 Kentishin synnyinmaan hallitus tilasi häneltä teoksen lahjaksi islantilaisille heidän maansa itsenäisyyden viisikymmenvuotispäiväksi. Teos, "My People" () baritonille ja orkesterille, omistettiin Islannin silloiselle presidentille Vigdís Finnbogadóttirille ja kantaesitettiin syyskuussa 1994. Esittäjinä olivat Islannin sinfoniaorkesteri, baritoni Michael Clarke ja kapellimestari Osmo Vänskä. == Lähteet == == Aiheesta muualla == * AllMusic.com: Oliver Kentish Luokka:Brittiläiset säveltäjät Luokka:Brittiläiset sellistit Luokka:Brittiläiset kuoronjohtajat Luokka:Islantilaiset säveltäjät Luokka:Islantilaiset sellistit Luokka:Islantilaiset kuoronjohtajat Luokka:Vuonna 1954 syntyneet Luokka:Elävät henkilöt
Vallan

Vallan on kaupunginosa Pietarsaaressa. 1700-luvulla alue oli Pietarsaaren tärkein karjamaja-alue. Vuonna 1773 Vallanissa oli kaksikymmentä karjamajaa. ==Lähteet== Luokka:Pietarsaaren kaupunginosat
Overwatch Leaguen kausi 2018

Overwatch Leaguen kausi 2018 oli elektronisen urheilun ammattilaissarja Overwatch Leaguen (OWL) avajaiskausi. Kauden runkosarja jaettiin neljään eri vaiheeseen, joiden jokaisen päätyttyä pelattiin lyhyt pudotuspeliturnaus. Runkosarjan päätyttyä vaiheiden kokonaistilastot määräsivät joukkueiden pääsyn kauden jälkeiseen pudotuspeliturnaukseen. Kauden 2018 mestaruuden vei brittiläinen London Spitfire, joka voitti Philadelphia Fusionin loppuottelusarjassa kartoin 3–1, 3–0. ==Runkosarja== ==Pudotuspelit== ==Tähdistöottelu== Overwatch Leaguen 2018 tähdistöottelu pelattiin 26. elokuuta 2018 Blizzard Arenalla, Burbankissa, Kaliforniassa. Ottelussa kohtasivat Atlantin ja Tyynenmeren divisioonien pelaajat, jotka valittiin kannattajien äänestyksellä. Joukkue Kartta Kartta Kartta Kartta Kartta Karttavoitot Joukkue 1 2 3 4 5 Karttavoitot Atlantin divisioona 2 3 4 2 3 4 Tyynenmeren divisioona 3 2 3 1 2 1 ==Lähteet== 2018
Páll Ragnar Pállsson

Páll Ragnar Pálsson (s. 1977) on islantilainen säveltäjä. Hän sai filosofian tohtorin arvon Viron musiikki- ja teatteriakatemiasta, jossa opiskeli sävellystä Helena Tulven johdolla. Väitöskirjassaan, jonka tekoa ohjasi Urve Lippus, Páll tutki islantilaista varhaisen luterilaisen musiikin käsikirjoitusta 1600-luvulta. Hänen musiikkiaan leimaavat lineaarisuus, itäeurooppalainen taidemusiikki ja jossain määrin sen ajan vaikutus, jonka nuori Páll vietti indie rock -yhtye Mausin jäsenenä. Usein teoksissa näkyy luonnonvoimista saatu innoitus, ja työssä on monesti ollut henkinen ulottuvuus.Iceland Symphony Orchestra: Páll Ragnar Pálsson: Quake Vuonna 2013 Pállin viulukonsertto Nostalgia valittiin "vuoden sävellykseksi" vuoden 2013 Islannin musiikkipalkintojen jakamisen yhteydessä. Hän on säveltänyt myös sellokonserton Quake, jonka tilasivat Elbphilharmonie sekä Los Angelesin filharmonikot ja joka omistettiin Sæunn Þorsteinsdóttirille. Sæunn toimi solistina teoksen kantaesityksessä, jonka Jonathan Stockhammer johti Hampurissa. Tämän jälkeen teos esitettiin myös Los Angelesissa Daníel Bjarnasonin johdolla. Páll on opettanut sävellystä Islannin taideyliopistossa. == Lähteet == == Aiheesta muualla == * Viralliset sivut Luokka:Islantilaiset säveltäjät Luokka:Vuonna 1977 syntyneet Luokka:Elävät henkilöt
Sæunn Þorsteinsdóttir

Sæunn Þorsteinsdóttir (s. 16. huhtikuuta 1984) on islantilais-yhdysvaltalainen sellisti. Hän aloitti sellonsoiton opettelun Hauk Hannessonin johdolla Suzuki- metodilla 5-vuotiaana. 7-vuotiaana hän muutti Yhdysvaltoihin, joka on suurimmaksi osaksi ollut hänen asuinmaansa. Hän valmistui Cleveland Institute of Musicista; hänen pääasialliset opettajansa olivat Tanya Lesinsky Carey, Michel Strauss ja Richard Aaron. Hän on lisäksi opiskellut Juilliard Schoolissa Joel Krosnickin johdolla.Íslenskur músík- og menningararfur: Sæunn Þorsteinsdóttir Sæunn on tehnyt vuodesta 2006 yhteistyötä New Yorkissa tapaamansa pianisti Alexandra Joanin kanssa.Harpa: Sæunn Þorsteinsdóttir and Alexandra Joan Hän on esiintynyt muun muassa Carnegie Hallissa, Suntory- salissa ja Harpassa. Hän on esiintynyt solistina monien orkesterien, kuten Los Angelesin filharmonikkojen, Toronton sinfoniaorkesterin, Elbphilharmonien ja Islannin sinfoniaorkesterin kanssa.Iceland Symphony Orchestra: Sæunn Þorsteinsdóttir Sæunn julkaisi Sono Luminus -levymerkillä albumin Vernacular, jolla hän tulkitsee islantilaisten Páll Ragnar Pállssonin, Þuríður Jónsdóttirin, Halldór Smárasonin ja Hafliði Hallgrímssonin teoksia soolosellolle.Yle: Sæunn Thorsteinsdóttirin läsnäolo välittyy Sæunn myös kantaesitti Páll Ragnar Pállssonin hänelle omistaman konserton Quake Jonathan Stockhammerin johtaman Elbphilharmonien kanssa Hampurissa.Iceland Symphony Orchestra: Páll Ragnar Pálsson: Quake Sæunn on tullut palkituksi moneen otteeseen, muun muassa Des Moinesin nuorten kilpailussa ja kansainvälisessä soolosellokilpailussa Katowicessä. Hän oli vuonna 2019 ehdolla Pohjoismaiden neuvoston musiikkipalkinnon saajaksi. Sæunn on tehnyt opetustyötä Washingtonin yliopistossa, Seattlessa. == Lähteet == Luokka:Islantilaiset sellistit Luokka:Yhdysvaltalaiset sellistit Luokka:Vuonna 1984 syntyneet Luokka:Elävät henkilöt
Carl Magnus von der Pahlen

Carl Magnus Freiherr von der Pahlen () J:7. helmikuuta (G: 19. helmikuuta) 1779 − J:8. toukokuuta (G: 20. toukokuuta) 1863 oli baltiansaksalainen paroni, kenraaliluutnantti, valtiomies ja kartanonherra, Carl oli Peter Ludwig von der Pahlenin veljenpoika. Carl syntyi Hansen von der Pahlenin (1740−1817) vanhimpana poikana. Von der Pahlen osallistui Aleksanteri I: n sotaan Napoleonia, Ruotsia ja Turkkia vastaan. Hän hoiti siviilihallinnollisia tehtäviä. Vuonna 1830 hänet ylennettiin kenraaliluutnantiksi ja nimitettiin Baltian kenraalikuvernööriksi. Magnus asui Virossa Palmsen kartanossa . == Lähteet == == Aiheesta muualla == *https://runeberg.org/nfbt/0660.html viitattu 2.8.2019. *https://impereur.blogspot.com/2011/08/karl-magnus-von-der- pahlen-1779-1863.html *https://www.russkije.lv/ru/lib/read/m-pahlen.html Luokka:Baltiansaksalaiset Luokka:Baltian aateli Luokka:Kenraalikuvernöörit Luokka:Vuonna 1779 syntyneet Luokka:Vuonna 1863 kuolleet
Whaley Bridge

pienoiskuva|Whaley Bridge Whaley Bridge on noin asukkaan kylä ja kunta (civil parish) Derbyshiren kreivikuntaan kuuluvassa High Peakin hallintopiirissä Keski-Englannissa. Kylän alueelta on löydetty merkkejä pronssikautisesta asutuksesta. Elokuussa 2019 Whaley Bridgen asukkaita evakuoitiin kylän vieressä sijaitsevan padon romahtamisvaaran vuoksi. Padon seinämä oli vaurioitunut rankkasateiden seurauksena. == Aiheesta muualla== * Let's Go Peak District == Lähteet == Luokka:Asutut paikat Derbyshiressä Luokka:Englannin kylät Luokka:Englannin kunnat
Uzos

Uzos on kunta Lounais-Ranskassa Pyrénées-Atlantiquesin departementissa Uuden- Akvitanian alueella. Se sijaitsee noin kuusi kilometriä Paun kaupungista kaakkoon. Uzossa on yhden Ranskan tunnetuimmista hillojen valmistajista Francis Miotin perustama makeismuseo Féérie Gourmande - Atelier et Musée des Arts Sucrés.Tour de France 2019 ==Lähteet== ==Aiheesta muualla== Luokka:Pyrénées-Atlantiquesin kunnat
Bosdarros

Bosdarros on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se sijaitsee noin 12 kilometriä Paun kaupungista etelään. ==Tunnettuja kuntalaisia== * Hèlier Tilh (1881-1946), rugby union pelaaja, viisinkertainen Ranskan mestari Stade Bordelais -joukkueessa. Tour de France 2019 ==Lähteet== ==Aiheesta muualla== Luokka:Pyrénées-Atlantiquesin kunnat
W Series Norisringin Grand Prix 2019

W Series Norisringin Grand Prix 2019 oli W Series -kauden 2019 neljäs osakilpailu, joka ajettiin 6. heinäkuuta Norisringin katuradalla Saksassa. == Tulokset == === Aika-ajot === Sija Nro Kuljettaja Aika Ero Lähtöruutu 1 19 Marta García 50,712 1 2 55 Jamie Chadwick 50,793 +0,081 2 3 5 Fabienne Wohlwend 50,921 +0,209 3 4 3 Gosia Rdest 50,924 +0,212 4 5 95 Beitske Visser 50,935 +0,223 5 6 21 Jessica Hawkins 50,945 +0,233 6 7 11 Vicky Piria 51,024 +0,312 7 8 7 Emma Kimiläinen 51,144 +0,432 8 9 85 Miki Koyama 51,162 +0,450 9 10 37 Sabré Cook 51,203 +0,491 10 11 31 Tasmin Pepper 51,449 +0,737 11 12 26 Sarah Moore 51,489 +0,777 12 13 20 Caitlin Wood 51,500 +0,788 13 14 67 Shea Holbrook 51,516 +0,804 14 15 2 Esmee Hawkey 51,538 +0,826 15 16 99 Naomi Schiff 51,590 +0,878 16 17 77 Vivien Keszthelyi 51,654 +0,942 17 18 27 Alice Powell 55,067 +4,355 18 Lähde: Lähde: Lähde: Lähde: Lähde: Lähde: === Kilpailu === Sija Nro Kuljettaja Kierrokset Aika/Keskeytys Lähtöruutu Pisteet align=center 1. 19 Marta García 36 30.59,755 1 25 align=center 2. 95 Beitske Visser 36 +3,619 5 18 align=center 3. 55 Jamie Chadwick 36 +4,041 2 15 align=center 4. 5 Fabienne Wohlwend 36 +6,176 3 12 align=center 5. 7 Emma Kimiläinen 36 +6,592 8 10 align=center 6. 85 Miki Koyama 36 +18,300 9 8 align=center 7. 37 Sabré Cook 36 +20.029 10 6 align=center 8. 31 Tasmin Pepper 36 +25,735 11 4 align=center 9. 2 Esmee Hawkey 36 +38,281 15 2 align=center 10. 99 Naomi Schiff 36 +41,466 16 1 align=center 11. 20 Caitlin Wood 36 +42,443 13 align=center 12. 11 Vicky Piria 36 +44,538 7 align=center 13. 77 Vivien Keszthelyi 35 +1 kierros 17 align=center 14. 3 Gosia Rdest 35 +1 kierros 4 align=center 15. 67 Shea Holbrook 33 +3 kierrosta 14 align=center Kesk. 21 Jessica Hawkins 31 DNF 6 align=center Kesk. 27 Alice Powell 31 DNF 18 align=center Kesk. 26 Sarah Moore 4 DNF 12 Lähde: Lähde: Lähde: Lähde: Lähde: Lähde: Lähde: == Lähteet == Luokka:W Series -kausi 2019
W Series Assenin Grand Prix 2019

W Series Assenin Grand Prix 2019 oli W Series -kauden 2019 viides osakilpailu, joka ajettiin 20. heinäkuuta TT Circuit Assenin moottoriradalla Alankomaissa. == Tulokset == === Aika-ajot === Sija Nro Kuljettaja Aika Ero Lähtöruutu 1 7 Emma Kimiläinen 1.34,758 1 2 27 Alice Powell 1.34,885 +0,127 2 3 55 Jamie Chadwick 1.34,931 +0,173 3 4 95 Beitske Visser 1.34,939 +0,181 4 5 26 Sarah Moore 1.35,100 +0,342 10 6 20 Caitlin Wood 1.35,111 +0,353 5 7 31 Tasmin Pepper 1.35,255 +0,497 6 8 5 Fabienne Wohlwend 1.35,271 +0,513 7 9 19 Marta García 1.35,308 +0,550 8 10 3 Gosia Rdest 1.35,329 +0,571 9 11 21 Jessica Hawkins 1.35,345 +0,587 11 12 11 Vicky Piria 1.35,660 +0,902 12 13 85 Miki Koyama 1.35,723 +0,965 13 14 37 Sabré Cook 1.35,884 +1,126 14 15 2 Esmee Hawkey 1.35,893 +1,135 15 16 99 Naomi Schiff 1.36,027 +1,269 16 17 49 Megan Gilkes 1.36,158 +1,400 17 18 67 Shea Holbrook 1.36,355 +1,597 18 Lähde: Lähde: Lähde: Lähde: Lähde: Lähde: === Kilpailu === Sija Nro Kuljettaja Kierrokset Aika/Keskeytys Lähtöruutu Pisteet align=center 1. 7 Emma Kimiläinen 19 32.20,386 1 25 align=center 2. 27 Alice Powell 19 +5,767 2 18 align=center 3. 55 Jamie Chadwick 19 +8,762 3 15 align=center 4. 95 Beitske Visser 19 +9,363 4 12 align=center 5. 20 Caitlin Wood 19 +18,579 5 10 align=center 6. 3 Gosia Rdest 19 +20,077 9 8 align=center 7. 21 Jessica Hawkins 19 +22,481 11 6 align=center 8. 11 Vicky Piria 19 +25,105 12 4 align=center 9. 19 Marta García 19 +25,636 8 2 align=center 10. 26 Sarah Moore 19 +25,839 10 1 align=center 11. 2 Esmee Hawkey 19 +33,919 15 align=center 12. 99 Naomi Schiff 19 +41,869 16 align=center 13. 37 Sabré Cook 19 +50,614 14 align=center 14. 49 Megan Gilkes 19 +55,456 17 align=center 15. 5 Fabienne Wohlwend 19 +1.04,644 7 align=center 16. 67 Shea Holbrook 18 +1 kierros 18 align=center Kesk. 31 Tasmin Pepper 1 DNF 6 align=center Kesk. 85 Miki Koyama 0 DNF 13 Lähde: Lähde: Lähde: Lähde: Lähde: Lähde: Lähde: === Ulkopuolinen kilpailu === Sija Nro Kuljettaja Kierrokset Aika/Keskeytys Lähtöruutu 1\. 49 Megan Gilkes 18 32.21,283 1 2\. 27 Alice Powell 18 +0,003 17 3\. 37 Sabré Cook 18 +0,347 8 4\. 7 Emma Kimiläinen 18 +0,537 15 5\. 21 Jessica Hawkins 18 +0,715 7 6\. 31 Tasmin Pepper 18 +1,817 12 7\. 99 Naomi Schiff 18 +1,966 5 8\. 55 Jamie Chadwick 18 +2,324 20 9\. 11 Vicky Piria 18 +2,704 11 10\. 26 Sarah Moore 18 +3,101 13 11\. 58 Sarah Bovy 18 +5,241 2 12\. 20 Caitlin Wood 18 +5,510 10 13\. 19 Marta García 18 +5,695 18 14\. 95 Beitske Visser 18 +6,085 19 15\. 85 Miki Koyama 18 +6,530 14 16\. 2 Esmee Hawkey 18 +6,879 6 17\. 77 Vivien Keszthelyi 18 +8,051 4 18\. 5 Fabienne Wohlwend 18 +8,168 16 Kesk. 3 Gosia Rdest 11 DNF 9 Kesk. 67 Shea Holbrook 8 DNF 3 Lähde: Lähde: Lähde: Lähde: Lähde: Lähde: == Lähteet == Luokka:W Series -kausi 2019
Gan (Pyrénées-Atlantiques)

Gan on kunta Lounais-Ranskassa Pyrénées-Atlantiquesin departementissa Uuden- Akvitanian alueella. Se sijaitsee noin 9 kilometriä Paun kaupungista etelään. Kunta on keskiaikainen bastide, eli linnoitettu kaupunki. Sen perusti vuonna 1335 Béarnin varakreivi Gaston II. Hän nimesi kaupungin flanderilaisen Gandin kaupungin mukaan, sinne käymänsä sotaretken innoittamana. Tältä ajalta on vielä jäljellä portti porte de la prison. Paikallinen yritys Famille Michaud Apiculteurs on maailman johtavia hunajantuotteiden valmistajia.Tour de France 2019 ==Tunnettuja kuntalaisia== * Jean-Roger Bourdeu (1927-2007), rugby union pelaaja * Paule Constant (s. 1944), kirjailija ==Lähteet== ==Aiheesta muualla== Luokka:Pyrénées-Atlantiquesin kunnat
Þuríður Jónsdóttir

Þuríður Jónsdóttir (s. 30. maaliskuuta 1967) on islantilainen säveltäjä. Hän aloitti sävellysopintonsa Islannissa, mutta muutti Italiaan opiskellakseen Bolognan konservatoriossa. Hän valmistui oppiaineinaan huilunsoitto, sävellys ja elektroninen musiikki. Hänen opettajinaan toimivat Cristina Landuzzi, Adriano Guarnieri ja Lelio Camilleri. Hän osallistui myös Franco Donatonin mestarikurssille ja sai opetusta Alessandro Solbiatilta.Íslenskur músík- og menningararfur: Þuríður Jónsdóttir Þuríðurin teoksia on esittänyt muiden muassa Islannin sinfoniaorkesteri. Tilauksia hänelle ovat esittäneet Caput Ensemble, Reykjavíkin kamariorkesteri ja muut kokoonpanot sekä Ranskan ja Saksan valtiolliset radiot. International Society for Contemporary Music on esittänyt hänen musiikkiaan Visbyssä. Þuríður on usein hakenut teoksissaan uudenlaisia äänimaailmoja esimerkiksi elektroniikan, luonnon äänien ja yleisön osallistumisen kautta. Hänen huilukonsertossaan Flutter, joka on sävelletty Mario Carolille, käytetään kontrapunktisesti hyönteisten ääniä. Hänen teoksiinsa kuuluu myös konsertto harmonikalle: Installation Around a Heart, joka on sävelletty Geir Draugsvollille ja Caput-kokoonpanolle.Iceland Symphony Orchestra: Þuríður Jónsdóttir: Flow and Fusion Þuríður oli ehdolla Islannin musiikkipalkinnon saajaksi vuosina 2002 teoksellaan Rauður hringur kuorolle, laulusolistille ja elektroniikalle. Orkesteriteoksellaan Flow and Fusion hän oli ehdolla saman palkinnon saajaksi vuonna 2004, ja tämä teos tuli myös valituksi yhdeksi vuoden 2004 kymmenestä parhaasta teoksesta kansainvälisessä säveltäjärostrumissa Pariisissa. Vuosina 2006, 2010 ja 2012 Þuríður oli ehdolla Pohjoismaiden neuvoston musiikkipalkinnon saajaksi. == Lähteet == == Aiheesta muualla == * Viralliset sivut Luokka:Islantilaiset säveltäjät Luokka:Vuonna 1967 syntyneet Luokka:Elävät henkilöt
Jurançon

Jurançon on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se on Paun lounainen esikaupunki. Kunta on tunnettu Jurançon (AOC) laatuluokituksen saaneesta viinistä. Ranskan kuningas Henrik IV:n sanotaan saaneen kasteensa Jurançon-viinillä ja valkosipulilla. Paikallisen viinin on sanottu olevan myös kirjailija Coletten suosikkeja.Tour de France 2019 ==Tunnettuja kuntalaisia== * Annie Famose (s. 1944), alppihiihtäjä ==Lähteet== ==Aiheesta muualla== Luokka:Pyrénées-Atlantiquesin kunnat
Halldór Smárason

Halldór Smárason (s. 1989) on islantilainen säveltäjä. Hän on tehnyt yhteistyötä muiden muassa Ensemble InterContemporainin, Orchestre Philharmonique de Radio Francen, Stuttgartin radion sinfoniaorkesterin, Sinfonia UK:n ja Oslo Sinfoniettan kanssa. Hänellä on ollut säveltäjäresidenssejä Musiikin aika -festivaalissa Viitasaarella vuonna 2017 ja muissa tapahtumissa.New Music USA: Halldór Smárason Halldór sai kandidaatin arvon Islannin taideyliopistosta ja maisterin arvon Manhattan School of Musicista, jossa hän opiskeli Fulbright-stipendillä. Vuonna 2015 hän pääsi stipendin turvin työskentelemään Beat Furrerin kanssa Wieniin ja Graziin. Hänen keskeisiin opettajiinsa ovat kuuluneet Reiko Füting ja Atli Ingólfsson. == Lähteet == == Aiheesta muualla == * Halldór Smárason: viralliset sivut Luokka:Islantilaiset säveltäjät Luokka:Vuonna 1989 syntyneet Luokka:Elävät henkilöt
Sri Lankan presidentinvaali 2015

Sri Lankan presidentinvaalissa 2015 valittiin maalle uusi presidentti. Vaaleissa oli ehdokkaina yhteensä 19 henkilöä, mutta kaikkein suosituimmat ehdokkaat olivat Maithripala Sirisena ja istuva presidentti Mahinda Rajapaksa. Vaalien voittajaksi nousi yllättäen entinen terveysministeri Sirisena, joka kampanjoi presidentin valtaoikeuksien ja hallituksen korruption vähentämisellä. Rajapaksan suosion taustalla vaikutti se, että monet singaleesit näkivät hänet sotasankarina, joka päätti sisällissodan vuonna 2009. Hänen suosionsa ei kuitenkaan ollut yhtä suurta vähemmistöjen kuten tamilien keskuudessa. Tappion kokenut Rajapaksa oli alun perin aikaistanut vaaleja kahdella vuodella sekä poistanut perustuslaista olleen rajoitteen presidenttikausien määrään. Tarkkailijoiden mukaan vaalit sujuivat rauhallisesti vaikkakin maan tamilivaltaisissa pohjoisosissa äänestäjiä estettiin käyttämästä äänioikeuttaan. Vaalitarkkailijoiden mukaan Rajapaksan puolesta kampanjoivat henkilöt olivat myös pyrkineet vaalivaikuttamaan kehottamalla tamileita boikotoimaan vaaleja. Sri Lankan vuoden 2015 presidentin- ja parlamenttivaalien tuloksena sisällissodan aikaiset johtajat menettivät valtansa. Presidentinvaalien jälkeen esille nousi väitteitä, että Rajapaksa yritti vallankaappausta, kun tieto hänen vaalitappiostaan lähestyi. Armeijan edustaja Ruwan Wanigasooriya kuitenkin kyseenalaisti väitteen ilmoittamalla, että hän ei ollut asiasta tietoinen. Vaalien jälkeen Rajapaksa väitti tappionsa johtuneen siitä, että Intia, Yhdysvallat ja eurooppalaiset olisivat suurlähetystöjensä kautta kampanjoineet häntä vastaan. ==Aiheesta muualla== ==Lähteet== Luokka:Sri Lankan presidentinvaalit Luokka:Vuoden 2015 vaalit
Unkarinsinililja

Unkarinsinililja eli dalmatiansinililja (Scilla litardierei) on parsakasvien heimoon kuuluvan sinililjojen suvun (Scilla) monivuotinen sipulikasvi. == Kuvaus == === Sipuli, varret ja lehdet === Unkarinsinililjan sipuli on halkaisijaltaan noin 6 senttimetriä. Sen korkeus on 10–25 senttimetriä. Lehdet ovat tasaleveät ja melko pystyssä. === Kukinnot === Unkarinsinililjan kukinto on terttu. Sen kukat siirottavat tertusta joka on kartion muotoinen. Kukkien väri on violetinsininen. Sen kukintojen vuoksi sitä kasvatetaan koristekasvina. == Kasvupaikat ja levinneisyys == Unkarinsinililja ei ole kovinkaan vaativa maaperän happamuuden suhteen mutta vaatii vettä läpäisevän kasvualustan. Kesällä se vaatii kuivan kauden. Kerran istutettuna se lisääntyy itsestään tekemällä joka vuosi uusia sivusipuleita ja kasvaa suuriksi ryhmiksi. Unkarinsinililja on nimestään huolimatta kotoisin Kroatiasta jossa se on kotoperäinen laji. Luonnollisilla kasvupaikoillaan se on luokiteltu silmälläpidettäviin lajeihin. Kroatiassa se kasvaa Dinaaristen alppien alueella olevilla karstikentillä. == Lähteet == == Aiheesta muualla == * Suomen Lajitietokeskus: Dalmatiansinililja – Nectaroscilla litardierei * * Luokka:Sinililjat Luokka:Silmälläpidettävät kasvit
Jennifer Fowler

Jennifer Fowler (s. 1939 Bunbury, Länsi-Australia) on australialaissyntyinen, vuodesta 1969 Lontoossa asunut säveltäjä. Hän voitti useita sävellyspalkintoja jo opiskeluvuosinaan Länsi-Australian yliopistossa. Vuonna 1968 hän pääsi Utrechtin yliopiston elektronisen musiikin studiolle Alankomaiden hallituksen stipendillä.Australian Music Centre: Jennifer Fowler Fowlerin tuotantoon kuuluu orkesteri-, kamari- ja vokaalimusiikkia sekä teoksia soolosoittimille. Hän on säveltänyt paitsi ammattilaisille, myös amatööreille ja lapsille. Hänellä ovat olleet erityisinä kiinnostuksinaan musiikin säveltäminen tiettyjä esittäjiä varten, epätavalliset soittimet ja vanhojen soitinten käyttö uusin tavoin. Hänen tuotantoaan on esitetty muun muassa ISCM:n World Music Days -tapahtumassa ja Alankomaiden Gaudeamus-musiikkiviikolla. Hänelle ovat esittäneet tilauksia henkilöt, yhtyeet sekä monet organisaatiot, kuten BBC, Perthin festivaali ja Länsi-Australian yliopisto. Fowler sai vuonna 1970 Berliinin taideakatemian palkinnon, jakoi Radcliffe-palkinnon Isossa- Britanniassa ja oli ensipalkinnon voittaja GEDOK:n kansainvälisessä naissäveltäjien kilpailussa (1975). Hän on saanut useita palkintoja vielä 2000-luvulla; näitä ovat olleet Miriam Gideon -palkinto (2003), Christopher Bodman -muistokilpailun palkinto (2006), kansainvälinen Sylvia Glickman -muistopalkinto (2009) ja kansainvälisen Marin Goleminov -sävellyskilpailun voitto Bulgariassa (2009). == Lähteet == Luokka:Australialaiset säveltäjät Luokka:Brittiläiset säveltäjät Luokka:Vuonna 1939 syntyneet Luokka:Elävät henkilöt
Peter Aston

Peter George Aston (5. lokakuuta 1938 Edgbaston – 13. syyskuuta 2013) oli brittiläinen säveltäjä, kapellimestari ja kuoronjohtaja.The Telegraph: Obituaries: Peter Aston == Elämä == === Opiskelu ja ura === Aston opiskeli Tettenhall Collegessa ja sitten Birminghamin musiikkikoulussa. Vuonna 1964 hän liittyi yhteistyöhön Wilfrid Mellersin kanssa hiljattain perustetussa Yorkin yliopiston musiikkijaoksessa. Kymmenen vuotta myöhemmin Aston sai nimityksen East Anglian yliopiston musiikin professoriksi; hänen oppilaidensa joukossa oli Simon Johnson. Aston sai säveltäjänä mainetta Five Songs of Crazy Jane -teoksellaan, jonka hän sävelsi W. B. Yeatsin runoihin soolosopraanolle ja jonka esitti vuonna 1964 Wigmore-salissa runoilijan miniä Gráinne Yeats. Vuonna 1965 Janet Baker piti Lontoon-ensiesityksen Astonin teoksesta Northumbrian Sequence (Kathleen Rainen runoihin) tribuuttikonsertissa Kathleen Ferrierille. Aston sävelsi lastenoopperan Sacrapant the Sorcerer (1969) George Peelen näytelmän The Old Wives' Talen pohjalta. Vuonna 1975 Benjamin Britten valitsi Astonin johtamaan Aldeburghin festivaalia. Hän jatkoi työtään festivaalilla Brittenin kuoltua johtamalla muun muassa Peter Pearsin esityksiä Johann Sebastian Bachin ja Georg Friedrich Händelin teoksista (1978) sekä Brittenin varhaisimman musiikin konsertin (1983). Aston perusti Tudor Consortin ja English Baroque Ensemblen sekä toimi kuoromestarina Norfolkin ja Norwichin festivaalilla. Hän oli Bury St Edmundsin Bach-seuran puheenjohtaja sekä 1990-luvulla Sacramenton Bach-festivaalikuoron ja -orkesterin pääkapellimestari Kaliforniassa. Aston oli tunnettu kirkkomusiikin säveltäjä. Englannin kirkko otti vuonna 1980 käyttöön Alternative Service Book -rukouskirjan, johon monet kirkkomusiikin säveltäjät eivät halunneet kajota. Aston kuitenkin sävelsi versionsa ehtoollismusiikista (Aston in F), joka pysyi käytössä yhä hänen kuolemansa jälkeen. Aston sävelsi samasta kirjasta myös Magnificatin ja Nunc dimittiksen. Aston antoi panoksensa myös musiikkikirjallisuuteen kirjoittamalla muun muassa pitkästi 1600-luvun englantilaisesta musiikista. === Yksityiselämä === Aston oli vuodesta 1960 naimisissa opiskeluvuosinaan tapaamansa Elaine Nealen kanssa. Pariskunta sai yhteisen pojan. Aston oli innokas bridgenpelaaja ja Norwich City FC:n kannattaja. == Lähteet == Luokka:Brittiläiset säveltäjät Luokka:Oopperasäveltäjät Luokka:Brittiläiset kapellimestarit Luokka:Brittiläiset kuoronjohtajat Luokka:Brittiläiset musiikkikirjailijat Luokka:Vuonna 1938 syntyneet Luokka:Vuonna 2013 kuolleet
Viinilaukka

Viinilaukka (Allium atropurpureum) on narsissikasvien heimoon kuuluvien laukkojen eli sipuleiden (Allium) kasvisuvun monivuotinen sipulikasvi. == Kuvaus == === Varret ja lehdet === Viinilaukka kasvaa 40–90 senttimetriä korkeaksi. Sen kukkavarsi on poikkileikkaukseltaan pyöreä tasapaksu. Lehdet ovat tasaleveät, lehtilaita on ehyt ja kärjet pyöristyneet. Viinilaukka tuoksuu voimakkaasti sipulilta tai valkosipulilta. === Kukkiminen === Viinilaukka kukkii kesäkuussa. Sen purppuranpunertavan sarjamainen kukinto. Sen pitkät kukkaperät yhdessä puolipallon muodon kanssa saavat sen muistuttamaan sateenvarjoa. Kukinto on noin 5 senttimetriä leveä ja siinä paljon pieniä tähden muotoisia kukkia. Viinilaukka lisääntyy siemenistä kukinnan jälkeen. == Kasvupaikat ja levinneisyys == Viinilaukkaa kasvaa Unkarista, Balkanin kautta Turkkiin kotoperäisenä. Sen luontaisilla kasvupaikoilla maaperä on kalkkista, hyvin vettä läpäisevää ja nopeasti kuivavaa. Ulkonäön vuoksi sitä kasvatetaan koristekasvina puutarhojen aurinkoisilla alueilla. Se kestää auringon paahdetta hyvin. == Kuvia == Purple weed flower plant.jpg Allium atropurpureum seed heads (9554400856).jpg| Allium atropurpureum seed heads (9551608197).jpg| Allium atropurpureum 3.JPG Allium atropurpureum 2.JPG Allium atropurpureum 1.JPG == Lähteet == == Aiheesta muualla == * * Luokka:Laukat
Grupo Bimbo

Grupo Bimbo, S.A.B. de C.V. on meksikolainen elintarvikeyhtiö, jonka pääkonttori sijaitsee Méxicossa. Sen perusti 2. joulukuuta 1945 Lorenzo Servitje, Jaime Jorba, Jaime Sendra, Alfonso Velasco ja José T. Mata. == Aiheesta muualla == *Viralliset sivut Luokka:Meksikolaiset elintarvikeyhtiöt Luokka:Elintarvikealan tuotemerkit
Lina Cavalieri

Lina Cavalieri (25. joulukuuta 1874 Viterbo, Latium, Italia – 8. helmikuuta 1944 Firenze, Italia) oli italialainen oopperalaulaja. Hän oli äänialaltaan sopraano.The face of a soprano: Fornasetti’s obsession with Lina Cavalieri. 3.1.2014. Viitattu 3.8.2019 Cavalierin vanhemmat olivat työläisiä, isä oli taustaltaan aikoinaan vaikutusvaltaista ylhäisösukua. Cavalieri oli viidestä lapsesta vanhin, jonka edellytettiin osallistuvan perheen elatukseen. Hän kierteli myymässä laulaen kukkia Rooman kaduilla. Paikallinen musiikinopettaja osui kuulemaan hänen lauluaan ja tarjosi hänelle opetusta. Hän siirtyi laulamaan kahviloihin ja vähitellen uran edetessä Wienin kautta 1895 Pariisiin Folies-Bergereen. Menestystä edisti hänen poikkeuksellinen kauneutensa.Lina Cavalieri, Stagebeauty.net. Viitattu 3.8.2019 Cavalieri esiintyi muun muassa Englannissa ja Venäjällä. Pariisissa hän rakastui venäläiseen ruhtinaaseen Aleksandr Baratinskiin, jonka kannustamana hän alkoi opiskella laulua vakavasti. Ensiesiintymisensä oopperassa hän teki Lissabonin Kuninkaallisessa teatterissa, jossa yleisö ei kuitenkaan arvostanut hänen kykyjään. Hänen seuralaisenaan kolme vuotta ollut Baratinski hylkäsi hänet, ja hän palasi Pariisiin. Ei ole varmuutta solmivatko he avioliiton, mutta heillä oli poika Alexandre. Cavalieri oli jo luopumassa oopperalaulajan urasta, mutta avuksi tuli sisar Ada, jonka kannustamana ura jatkui oopperoissa eri puolilla Eurooppaa ja Yhdysvalloissa, jonne hän avasi kauneussalongin, jossa myytiin hänen nimellään kauneudenhoitotuotteita. Cavalieri solmi myrskyisän ja lyhyeksi jääneen avioliiton yhdysvaltalaiseen Astorin hotellisukuun kuuluneen varakkaan taiteilijan Robert Winthrop Chanlerin kanssa. Vuonna 1913 hän meni naimisiin huomattavan ranskalaisen tenorin Lucien Muratoren kanssa. Pian Cavalieri luopui muutamaksi vuodeksi laulajanurasta, keskittyi kauneusalaan ja teki muutamia elokuvia. Pariskunta erosi 1927. Cavalierin laulajanura päättyi pian lopullisesti, mutta ura kauneusalalla jatkui, ja hänellä oli useita salonkeja eri puolilla Ranskaa. Myöhemmin hän palasi Italiaan ja asui miehensä, kirjailija Arnaldo Pavonin (taiteilijanimeltään Paolo d'Arvanni) kanssa Firenzen laitamilla. Cavalieri kuoli toisessa maailmansodassa liittoutuneiden pommituksessa, kun pommi osui hänen kotitaloonsa. Cavalierin elämää on kuvattu elokuvassa Ihana, mutta vaarallinen (La Donna più bella del mondo, 1955), jossa pääroolia näyttelee Gina Lollobrigida. Kauneudesta kuulun Cavalierin kasvoja on hyödyntänyt muun muassa Piero Fornasetti erilaisissa sisustusesineissä, kuten seinälautasissa.Pirkko Kotirinta: Italialainen Fornasetti lumoutui laulajan symmetrisistä kasvoista ja toi ne lukemattomien kotien seinille. Helsingin Sanomat 2.8.2019, viitattu 3.8.2019 ==Filmografia== * Manon Lescaut 1914 * Kuolon kihlattu, 1915 * The Eternal Temptress 1917 * L'Idole brise 1920 == Lähteet == == Aiheesta muualla == * Luokka:Italialaiset oopperalaulajat Luokka:Toisen maailmansodan siviiliuhrit Luokka:Vuonna 1874 syntyneet Luokka:Vuonna 1944 kuolleet
Gan

Gan, GAN tai GaN voi tarkoittaa seuraavia: * GAN, Generic Access Network eli Unlicenced Mobile Access, pääsyn GSM- ja GPRS-verkkoihin mahdollistava tekniikka * gan-kiina, eteläkiinalainen kieli * Gan, Jangtsen sivujoki Kiinassa * Gan, kunta Pyrénées-Atlantiquesin departementissa Ranskassa * Tour Gan, Tour Nobel, pilvenpiirtäjä Défensen alueella lähellä Pariisia * GaN, galliumnitridi, puolijohdemateriaali * Gan-nimisiä henkilöitä: ** Gösta Adrian-Nilsson, pseudonyymiltään GAN, ruotsalainen taidemaalari ** Heidi Gan (s. 1988), malesialainen uimari ** Gan Ying (1. vuosisadalla), kiinalainen sotilaslähettiläs ja tutkimusmatkailija * kuvitteellisia henkilöitä: ** Gan Fall, sivuhahmo manga- ja animesarjassa One Piece